Document ID: 32002L0097

Komisijas Direktīva 2002/97/EK
(2002. gada 16. decembris),
ar ko groza pielikumus Padomes Direktīvām 86/362/EEK, 86/363/EEK un 90/642/EEK attiecībā uz pesticīdu (2,4-D, triasulfurona un tifensulfurona metila) atlieku maksimāli pieļaujamo daudzumu noteikšanu labībā un uz tās, dzīvnieku izcelsmes pārtikas produktos un uz tiem un dažos augu izcelsmes produktos, to skaitā augļos un dārzeņos, un uz tiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1986. gada 24. jūlija Direktīvu 86/362/EEK par pesticīdu atlieku maksimāli pieļaujamo daudzumu noteikšanu labībā un uz tās [1], kurā jaunākie grozījumi izdarīti ar Komisijas Direktīvu 2002/79/EK [2], un jo īpaši tās 10. pantu,
ņemot vērā Padomes 1986. gada 24. jūlija Direktīvu 86/363/EEK par pesticīdu atlieku maksimāli pieļaujamo daudzumu dzīvnieku izcelsmes pārtikas produktos un uz tiem [3], kurā jaunākie grozījumi izdarīti ar Direktīvu 2002/79/EK, un jo īpaši tās 10. pantu,
ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamo daudzumu noteikšanu dažos augu izcelsmes produktos, to skaitā augļos un dārzeņos, un uz tiem [4], kurā jaunākie grozījumi izdarīti ar Direktīvu 2002/79/EK, un jo īpaši tās 7. pantu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [5], kurā jaunākie grozījumi izdarīti ar Komisijas Direktīvu 2002/81/EK [6], un jo īpaši tās 4. panta 1. punkta f) apakšpunktu,
tā kā:
(1) Esošās aktīvās ķīmiskās vielas 2,4-D, triasulfurons un tifensulfurona metils (attiecīgās aktīvās ķīmiskās vielas) saskaņā ar Komisijas Direktīvu 2001/103/EK [7], 2000/66/EK [8] un 2001/99/EK [9] iekļauj Direktīvas 91/414/EEK I pielikumā, lai tās izmantotu par herbicīdu, bet nav precizēti konkrēti apstākļi, kas ietekmē lauksaimniecības kultūras, kuras apstrādā ar augu aizsardzības līdzekļiem, kas satur minēto aktīvo ķīmisko vielu.
(2) Minētās aktīvās ķīmiskās vielas iekļāva Direktīvas 91/414/EEK I pielikumā, ievērojot tās informācijas vērtējumu, kuru iesniedza attiecībā uz ierosināto pielietojumu. Informāciju attiecībā uz šo pielietojumu saskaņā ar Direktīvas 91/414/EEK 4. panta 1. punkta f) apakšpunktu iesniedza dažas dalībvalstis. Pieejamo informāciju pārskata, un tā ir pietiekama, lai noteiktu dažus atlieku maksimāli pieļaujamos daudzumus.
(3) Ja Kopienā nav noteikts atlieku maksimāli pieļaujamais daudzums vai to pagaidu daudzums, dalībvalstis augu aizsardzības līdzekļus, kas satur šādu aktīvo ķīmisko vielu, apstiprina saskaņā ar Direktīvas 91/414/EEK 4. panta 1. punkta f) apakšpunktu pēc atlieku maksimāli pieļaujamā daudzuma noteikšanas valstī.
(4) Attiecīgos tehniskos un zinātniskos atzinumus sagatavoja Komisijas pārskata ziņojumam par šīs aktīvās ķīmiskās vielas iekļaušanu Direktīvas 91/414/EEK I pielikumā. Ziņojumu par 2,4- D sagatavoja 2001. gada 2. oktobrī, par triasulfuronu - 2000. gada 13. jūlijā, un par tifensulfurona metilu - 2001. gada 29. jūnijā. Ziņojumos noteica pieļaujamo diennakts devu (PDD) attiecībā uz 2,4-D 0,05 mg/kg ķermeņa svara dienā, attiecībā uz triasulfuronu - 0,01 mg/kg ķermeņa svara dienā, bet attiecībā uz tifensulfurona metilu - 0,01 mg/kg ķermeņa svara dienā. Saskaņā ar Kopienas procedūrām ir apstiprināta un novērtēta patērētāju pakļaušana ar attiecīgajām aktīvajām ķīmiskajām vielām apstrādātiem pārtikas produktiem mūža garumā. Ņemot vērā arī Pasaules veselības organizācijas publicētās pamatnostādnes [10] un Augu zinātniskās komitejas atzinumu par izmantotajām metodēm [11], secināja, ka ieteiktie maksimāli pieļaujamie daudzumi neizraisa minēto PDD pārsniegšanu. Pirms attiecīgo aktīvo ķīmisko vielu iekļaušanas Direktīvas 91/414/EEK I pielikumā vērtēšanas un apspriešanas nav novērota akūta toksiska iedarbība, kas prasa akūtas standartdevas noteikšanu.
(5) Lai nodrošinātu patērētāju pietiekamu aizsardzību no atlieku iedarbības, kas ir uz produktiem vai produktos, par kuriem nav piešķirtas atļaujas, ir saprātīgi Direktīvā 86/362/EEK, 86/363/EEK un 90/642/EEK paredzētajiem produktiem noteikt pagaidu maksimāli pieļaujamo atlieku daudzumu atbilstoši zemākajam analītiski nosakāmajam daudzumam.
(6) Šādu pagaidu maksimāli pieļaujamo daudzumu noteikšana Kopienā neaizliedz pagaidu maksimāli pieļaujamo daudzumu noteikšanu dalībvalstīs saskaņā ar Direktīvas 91/414/EEK 4. panta 1. punkta f) apakšpunktu un VI pielikumu. Uzskata, ka četru gadu laikposma pietiek, lai atļautu attiecīgās aktīvās ķīmiskās vielas turpmākas pielietošanas izmaiņas. Pēc tam pagaidu atlieku maksimāli pieļaujamais daudzums ir pastāvīgs.
(7) Tāpēc attiecīgi jāgroza pielikumi Direktīvām 86/362/EEK, 86/363/EEK un 90/642/EEK.
(8) Komisija darīja Pasaules tirdzniecības organizācijai zināmu šīs direktīvas projektu un ievēroja saņemtās piezīmes, izstrādājot direktīvas galīgo variantu. Komisija izskata iespēju par atlieku maksimāli pieļaujamo daudzumu importa pielaides noteikšanu īpašām pesticīdu/kultūru kombinācijām, ievērojot iesniegtos pieņemamos datus.
(9) Šī direktīva ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 86/362/EEK II pielikuma A daļai pievieno šādus pesticīdu atlieku maksimāli pieļaujamos daudzumus.
"Pesticīdu atliekas | Maksimāli pieļaujamais daudzums mg/kg |
2,4-D (2,4-D un tā esteru summa, ko nosaka atbilstoši 2,4-D) | 0,05 labība |
Triasulfurons | 0,05 labība |
Tifensulfurona metils | 0,05 labība |
2. pants
Direktīvas 86/362/EEK II pielikuma B daļai pievieno šādus pesticīdu atlieku maksimāli pieļaujamos daudzumus.
"Pesticīdu atliekas | Maksimāli pieļaujamais daudzums (mg/kg) |
no gaļas, tai skaitā taukiem, gaļas izstrādājumiem, subproduktiem un dzīvnieku taukiem, ko uzskaita I pielikumā ar KN koda Nr. 0201, 0202, 0203, 0204, 02050000, 0206, 0207, ex0208, 020900, 0210, 160100 un 1602 | pienam un piena produktiem, ko uzskaita I pielikumā ar KN koda Nr. 0401, 0402, 040500 un 0406 | no svaigām olām bez čaumalām, putnu olām un olu dzeltenumiem, ko uzskaita I pielikumā ar KN koda Nr. 040700 un 0408 |
2,4-D | nieres (izņemot mājputnu) 1 Citi 0,05 | 0,01 | 0,01 |
3. pants
Direktīvas 90/642/EEK II pielikumam pievieno šīs direktīvas pielikumā norādītos aktīvo ķīmisko vielu pesticīdu atlieku maksimāli pieļaujamos daudzumus.
4. pants
Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2003. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju.
Tās piemēro minētos aktus no 2003. gada 1. jūlija.
Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno oficiālai publikācijai. Dalībvalstis nosaka, kā izdarāma šāda atsauce.
5. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
6. pants
Šī direktīva ir adresēta dalībvalstīm.
Briselē, 2002. gada 16. decembrī

Labels: 3
17
20